Държавен вестник, бр. 58, 2015 г., стр. 25

БРОЙ  58	
Д Ъ Р Ж А В Е Н  В Е С Т Н И К 	
СТР.  25  
осъществяват програми за намаляване на вре­
дите от употребата на наркотични вещества;
9. поддържа служебна база данни на лица­
та, включени в програми за лечение с опиеви 
агонисти и агонисти-антагонисти;
10. осъществява специализирано обучение 
на ръководители на програми и на работещи 
в областта на превенцията, лечението, пси­
хосоциалната рехабилитация и намаляването 
на вредите от употребата на наркотични 
вещества;
11. осъществява специализиран контрол на 
лечебната дейност, осъществявана от програ­
мите за лечение на лица, злоупотребяващи 
или зависими от наркотични вещества;
12. извършва специализирани лабораторни 
изследвания и експертизи, свързани с дей­
ността на Центъра.
Раздел V
Организация на работа в Центъра
Чл. 14. Работното време на работещите в 
Центъра е 8 часа дневно в работните дни на 
седмицата, от 9,00 до 17,30 ч., с обедна почивка 
30 минути между 12,00 и 14,00 ч. 
Чл. 15. (1) Документите, получени в Цен­
търа, се завеждат във входящ регистър, като 
се отбелязват датата и часът на получаването.
(2) При завеждането на документите се 
извършва проверка за наличието на всички 
материали, посочени в тях, и се образува 
служебна преписка.
(3) Редът за образуване и движение на 
служебните преписки се определя с вътрешни 
правила, утвърдени от директора.
Заключителна разпоредба
Параграф единствен. Правилникът се при­
ема на основание чл. 80, ал. 4 и чл. 86, ал. 3 
от Закона за контрол върху наркотичните 
вещества и прекурсорите.
5062
ПОСТАНОВЛЕНИЕ № 198 
ОТ 27 ЮЛИ 2015 Г.
за създаване на Национален контратерорис­
тичен център
МИНИСТЕРСКИЯТ СЪВЕТ
П О С Т А Н О В И :
Чл. 1. (1) Създава Национален контра­
терористичен център, наричан по-нататък 
„Центъра“.
(2) Центърът е разположен в Държавна 
агенция „Национална сигурност“ (ДАНС). 
Чл. 2. (1) Центърът осигурява координация 
и взаимодействие между компетентните дър­
жавни структури при прилагането на мерки за 
противодействие на тероризма, насилствения 
екстремизъм и радикализацията. 
(2) Центърът предоставя непосредствено 
информация в непрекъснат денонощен режим 
на компетентните държавни структури, не­
обходима за разкриване, предотвратяване и 
пресичане на терористични заплахи.
(3) Центърът чрез председателя на ДАНС, 
след съгласуване с главния секретар на Минис­
терството на вътрешните работи, директора 
на Националната разузнавателна служба, 
директора на служба „Военна информация“ 
и с директора на служба „Военна полиция“ 
в Министерството на отбраната, предоставя 
едновременно еднаква по обем и съдържание 
информация на Президента на Република 
България, на председателя на Народното 
събрание и на министър-председателя, съ­
държаща оценка за състоянието на средата 
за сигурност във връзка със заплахите от 
тероризъм, насилствен екстремизъм и ра­
дикализация.
Чл. 3. (1) Дейностите на Центъра се осъ­
ществяват от служители на ДАНС, Минис­
терството на вътрешните работи, Национал­
ната разузнавателна служба, служба „Военна 
информация“ и служба „Военна полиция“ в 
Министерството на отбраната, които са оп­
ределени от техните ръководители.
(2) Общото ръководството на Центъра се 
осъществява от служител на ДАНС, определен 
със заповед на нейния председател. Ръководи­
телят се подпомага от един от определените 
по ал. 1 служители в Министерството на 
вътрешните работи.
Чл. 4. Центърът осъществява дейностите 
си при взаимодействие с Министерството 
на вътрешните работи, Министерството на 
отбраната, Министерството на външните 
работи, Министерството на икономиката, 
Министерството на енергетиката, Минис­
терството на транспорта, информационните 
технологии и съобщенията, Министерството 
на регионалното развитие и благоустройството, 
Министерството на здравеопазването, Минис­
терството на образованието и науката, Агенция 
„Митници“, Главна дирекция „Изпълнение на 
наказанията“ и Главна дирекция „Охрана“ 
към министъра на правосъдието, Държавната 
агенция за бежанците, Агенцията за ядрено 
регулиране, дирекция „Вероизповедания“ на 
Министерския съвет, Върховната касационна 
прокуратура, Националната следствена служба 
и с Националната служба за охрана.
Чл. 5. (1) За осигуряване дейностите на 
Центъра се изгражда комуникационно-ин­
формационна инфраструктура, осигуряваща 
достъп до необходимите информационни ре­
сурси на структурите по чл. 3, ал. 1 съгласно 
действащото законодателство.